pythainlp/thai-wiki-dataset-v3 huggingface dataset:
สกุลถ่อน

สกุลถ่อน หรือAlbizia เป็นสกุลของพืชที่มีสมาชิก 150 สปีชีส์ เป็นกลุ่มของพืชโตเร็วในเขตร้อนและกึ่งเขตร้อน อยู่ในวงศ์ย่อย Mimosoideae วงศ์ Fabaceae การกระจายพันธุ์ส่วนใหญ่พบในโลกเก่า บางสปีชีส์เป็นวัชพืช
สกุลถ่อน
พรรคคอมมิวนิสต์คิวบา

พรรคคอมมิวนิสต์คิวบา (Partido Comunista de Cuba, PCC) เป็นพรรคการเมืองเดียวที่ได้รับอนุญาตให้ปกครองในสาธารณรัฐคิวบา แต่ยังอนุญาตให้มีพรรคการเมืองอื่น พรรคเป็นพรรคคอมมิวนิสต์แบบมากซ์-เลนิน ตามรัฐธรรมนูญคิวบาพรรคจะทำหน้าที่เป็น "ผู้นำของสังคมและของรัฐ" เมื่อเดือนเมษายน พ.ศ. 2564 เลขาธิการคณะกรรมการกลางพรรคคอมมิวนิสต์คิวบา คือ มิเกล ดิอัซ-กาเนล
==อ้างอิง==
 
พรรคการเมืองคิวบา
พรรคในระบบพรรคการเมืองเดียว
การปฏิวัติคิวบา
บุกรอ

บุกรอ  เป็นไม้ล้มลุกในวงศ์ Araceae มีหัวอยู่ใต้ดิน ช่วงฤดูแล้งจะแห้งโทรมและแตกขึ้นมาใหม่ในฤดูฝน ก้านใบเป็นลำสูง มีเลนติเซลเป็นจุดนูนกระจาย ใบเดี่ยวแผ่กางออกขอบใบหยักเว้าเป็นแฉก ช่อดอกสีขาวแทงขึ้นมาจากพื้นดิน ดอกเมื่อบานมีกลิ่นแรง ติดเมล็ดจำนวนมาก ออกดอกช่วงกรกฎาคม – กันยายน พบตามเขาหินปูนในภาคกลางและภาคตะวันออกเฉียงเหนือ พบครั้งแรกในประเทศไทยที่จังหวัดสระบุรี เมื่อ 2 มิถุนายน พ.ศ. 2466 โดยหมอคาร์ ชาวไอริช ชื่อสปีชีส์ตั้งตามจังหวัดสระบุรี
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551
วงศ์บอน
พืชหัว
บุกหูช้าง

บุกหูช้าง  เป็นไม้ล้มลุกในวงศ์ Araceae มีหัวอยู่ใต้ดิน แห้งโทรมในฤดูแล้งและแตกใบใหม่ในฤดูฝน ก้านใบเป็นลำสูง มีเลนติเซลเป็นจุดนูนกระจาย ใบแผ่กางออก ช่อดอกสีขาว มีก้านยาว ดอกบานมีกลิ่นแรง ติดเมล็ดจำนวนมาก ออกดอกช่วงกรกฎาคม – กันยายน กระจายพันธุ์ตามเขาหินปูน ในภาคตะวันออกเฉียงเหนือและภาคกลาง พบครั้งแรกที่จังหวัดนครราชสีมา โดยนายพุด ไพรสุรินทร์ เมื่อ 13 มีนาคม พ.ศ. 2473 ชื่อสปีชีส์ตั้งตามโคราชซึ่งเป็นอีกชื่อหนึ่งของจังหวัดนครราชสีมา
== อ้างอิง ==
ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551
วงศ์บอน
พืชหัว
เธอทำให้ฉันเสียใจ

"เธอทำให้ฉันเสียใจ" เป็นซิงเกิลของวงดนตรีแนวร็อกค็อกเทล จากสตูดิโออัลบั้มชุดที่ 4 เท็นเทาซันด์เทียส์ (พ.ศ. 2554) จากค่ายจีนี่เรคคอร์ดส ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ปัณฑพล ประสารราชกิจ และเรียบเรียงโดย ชวรัตน์ หรรษคุณาฒัย, อายุ จารุบูรณะ และปัณฑพล ประสารราชกิจ ออกจำหน่ายในวันที่ 4 เมษายน พ.ศ. 2554
==การตอบรับ==
เพลง เธอทำให้ฉันเสียใจ ติดอันดับสูงสุดที่ 7 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 22 พฤษภาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนวน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2554)
!align="center"|อันดับสูงสุด
|-
| align = "left"| ซี้ดเอฟเอ็ม ชาร์ตท็อป 20
| align = "center"| 7
|-
| align = "left"| อินเท็นซีฟวอท์ชท็อป 20 ชาร์ต เพลงไทยสากล
| align = "center"| 19
|-
| align = "left"| 91.5 FM Hot FM Top 20 Chart
| align = "center"| 3
|-
|}
==อ้างอิง==
เพลงไทยสากล
เพลงของค็อกเทล (วงดนตรี)
เพลงในปี พ.ศ. 2554
ซิงเกิลในปี พ.ศ. 2554
เพลงที่ประพันธ์คำร้องโดยปัณฑพล ประสารราชกิจ
เพลงบันทึกเสียงที่ผลิตโดยดนัย ธงสินธุศักดิ์
ซิงเกิลในสังกัดจีนี่เรคคอร์ดส
ซิงเกิลในสังกัดจีเอ็มเอ็ม แกรมมี่
เพลงป็อปร็อกไทย
เพลงบาโรกป็อป
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)

สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) เป็นหน่วยงานของรัฐ ประเภทองค์การมหาชน ภายใต้การกำกับดูแลของกระทรวงเกษตรและสหกรณ์ ก่อตั้งขึ้นครั้งแรกในปี พ.ศ. 2539 เป็น "พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว" สังกัดสำนักงานปลัดกระทรวงเกษตรและสหกรณ์ ต่อมาในปี พ.ศ. 2552 ได้รับการยกฐานะเป็นองค์การมหาชน
== ประวัติ ==
ในปี พ.ศ. 2539 สำนักงานปลัดกระทรวงเกษตรและสหกรณ์ ได้จัดตั้ง "พิพิธภัณฑ์การเกษตรเฉลิมพระเกียรติพระบาทสมเด็จพระเจ้าอยู่หัว" โดยมีวัตถุประสงค์เพื่อเฉลิมพระเกียรติ เนื่องในโอกาสมหามงคลสมัยที่พระบาทสมเด็จพระเจ้าอยู่หัว รัชกาลที่ ๙ ทรงครองสิริราชสมบัติครบ 50 ปี โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินประกอบพิธีวางศิลาฤกษ์การก่อสร้างอาคารพิพิธภัณฑ์ เมื่อวันที่ 4 กรกฎาคม พ.ศ. 2539 และพระบาทสมเด็จพระปรมินทรมหาภูมิพลอดุลยเดชเสด็จพระราชดำเนินเป็นองค์ประธานในพิธีเปิด เมื่อวันที่ 21 มกราคม พ.ศ. 2545
ต่อมาในปี พ.ศ. 2552 กระทรวงเกษตรและสหกรณ์ ได้ดำเนินการจัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) โดยการตราพระราชกฤษฎีกาจัดตั้งสำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) พ.ศ. 2552 โดยมีผลบังคับใช้ตั้งแต่วันที่ 23 มิถุนายน พ.ศ. 2552
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน) จัดตั้งขึ้นโดยมีวัตถุประสงค์หลักในการเผยแพร่พระเกียรติคุณและพระอัจฉริยภาพของพระมหากษัตริย์ไทยกับความสัมพันธ์ในด้านการเกษตรตั้งแต่อดีตถึงปัจจุบัน ตลอดจนเป็นศูนย์กลางในการขับเคลื่อนปรัชญาเศรษฐกิจพอเพียงที่เกี่ยวกับการเกษตร
พิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว เปิดให้บริการวันอังคาร ถึงวันอาทิตย์
== อ้างอิง ==
== แหล่งข้อมูลอื่น ==
สำนักงานพิพิธภัณฑ์เกษตรเฉลิมพระเกียรติพระบาทสมเด็จพระเจ้าอยู่หัว (องค์การมหาชน)
กระทรวงเกษตรและสหกรณ์
องค์การมหาชน
พิพิธภัณฑ์ในจังหวัดปทุมธานี
องค์การที่ก่อตั้งในปี พ.ศ. 2552
หน่วยงานของรัฐบาลไทยในจังหวัดปทุมธานี
สิ่งก่อสร้างในอำเภอคลองหลวง
ศาลเจ้าฟูชิมิอินาริ

ศาลเจ้าฟูชิมิอินาริ  เป็นศาลเจ้าชินโตของเทพอินาริ อันเป็นเทพแห่งกสิกรรม ตั้งอยู่ในเขตฟูชิมิ นครเกียวโต ประเทศญี่ปุ่น ศาลเจ้านี้เป็นหนึ่งในสถานที่ท่องเที่ยวยอดนิยมที่สุดของประเทศญี่ปุ่น ตัวศาลเจ้าตั้งอยู่บนพื้นที่เชิงเขาที่ระดับความสูง 233 เมตรเหนือระดับน้ำทะเล ซึ่งภูเขาก็มีนามเดียวกันคือภูเขาอินาริ ซึ่งรอบเชิงเขานี้ยังเป็นที่ตั้งของศาลเจ้าเล็ก ๆ อีกมากมายตลอดระยะทาง 4 กิโลเมตร ซึ่งสามารถเดินเท้าและเยี่ยมชมได้โดยใช้เวลาเพียง 2 ชั่วโมง
ตั้งแต่ยุคโบราณ ชาวญี่ปุ่นนับถือเทพอินาริในด้านการอุปถัมภ์ค้ำชูและส่งเสริมความเจริญในการงานและกิจการ ซึ่งความศรัทธานี้ยังคงอยู่จนตราบจนปัจจุบัน บรรดาเสาโทริอิที่มากมายของศาลเจ้าแห่งนี้นั้น ล้วนเป็นศรัทธาจากบริษัท ห้างร้าน และโรงงานในญี่ปุ่น ซึ่งแต่ละต้นจะมีการจารึกผู้บริจาคไว้
ศาลเจ้าแห่งนี้ถือเป็นศาลใหญ่  อันเป็นต้นสังกัดของบรรดาศาลเจ้าลูก  ที่บูชาเทพอินาริ ซึ่งทั่วประเทศญี่ปุ่นมีอยู่กว่า 32,000 แห่ง


== ประวัติ ==
ต้นยุคเฮอัง ศาลเจ้าฟูชิมิอินาริ อยู่ภายใต้พระราชูปถัมภ์ขององค์จักรพรรดิ ใน พ.ศ. 1508 จักรพรรดิมูรากามิทรงบัญชาให้มีการขึ้นบัญชีเหตุการณ์สำคัญของเทพารักษ์แผ่นดิน ซึ่งในบัญชีนี้ ในขั้นต้นกล่าวถึงศาลเจ้า 16 แห่ง ซึ่งศาลเจ้าฟูชิมิอินาริ ก็เป็นหนึ่งในนั้น
ในยุคจักรวรรดิญี่ปุ่น ศาลเจ้าฟูชิมิอินาริ ได้รับการขึ้นทะเบียนเป็นหนึ่งในศาลเจ้าเอก  ซึ่งได้รับการสนับสนุนโดยรัฐบาลพระจักรพรรดิ
== อ้างอิง ==
== แหล่งข้อมูลอื่น==
Official Site   (NB: music plays automatically on the top web page)
Photographs of Fushimi Inari-taisha
www.japan-pig.com 
ฟูชิมิอินาริ
แพนเทอรา

แพนเทอรา (Pantera) เป็นวงเฮฟวี่เมทัลจากอาร์ลิงตัน, เท็กซัส ก่อตั้งในปี 1981 โดยพี่น้องตระกูลแอบบอตต์ (Abbott) ได้แก่ มือกลอง วินนี พอล (Vinnie Paul) และมือกีตาร์ ไดม์แบ็ก ดาร์เรลล์ (Dimebag Darrell) และสมาชิกอื่น อีก 2 คนคือ ฟิล แอนเซลโม (Phil Anselmo) ร้องนำ และเร็กซ์ บราวน์ (Rex Brown) มือเบส ตลอดช่วงเวลาในปี 1980 แพนเทอราได้ออกอัลบั้มมา 4 อัลบั้ม ในรูปแบบแกลมเมทัล ก่อนที่จะเปลี่ยนรูปแบบเป็น กรูฟเมทัล ที่นับว่าเป็นวงแรก ๆ ที่ได้นำแนวดนตรีใหม่นี้ขึ้นมาอย่างแท้จริงในอัลบั้มที่ 5 คือ "คาวบอยฟรอมเฮล" (Cowboys from Hell) ในปี 1990 ด้วยทำนองเพลงที่หนักขึ้น นับเป็นอัลบั้มที่ประสบความสำเร็จมากที่สุดครั้งแรกและได้รับความนิยมมากที่สุดนับตั้งแต่ออกอัลบั้มมา ผลสำเร็จนี้ทำให้ในอัลบั้มที่ 7 "ฟาร์บียอนดริฟเวิน" (Far Beyond Driven) สามารถไต่ขึ้นเป็นอันดับ 1 บนบิลบอร์ด 200 ของสหรัฐได้ นับเป็นอัลบั้มแรกของวงการเอ็กซ์ตรีมเมทัลที่สามารถติดอันดับ 1 บนชาร์ท
วงเริ่มสั่นคลอนเมื่อมีสมาชิกติดเฮโรอีน ในปี 1995 ซึ่งส่งผลให้ ฟิล แอนเซลโม นักร้องนำ เกือบจะเสียชีวิตในเวลาต่อมา มีผลต่อการออกอัลบั้มใหม่ของพวกเขา คือ "เดอะเกรทเซาท์เทรินเทรนด์คิล" (The Great Southern Trendkill) ในปี 1996 ที่ต้องล่าช้าออกไป นอกจากนี้อัลบั้ม "เรนเวนติงเดอะสตีล" ในปี 2000 ยังต้องใช้เวลาถึง 7 ปีเพื่อบันทึกเสียงจนเสร็จ ผลของการระส่ำระสายนี่เอง ทำให้พี่น้องตระกูลแอบบอตต์ผู้ก่อตั้งวงยุบวง แล้วไปตั้งวงเองในชื่อ "แดมิจแพลน" (Damageplan) ในปี 2003
ผลของการย้ายไปตั้งวงโดยคนยุบวงคือผู้ก่อตั้งวงนี้เอง ทำให้แพนเทอรา เหลือสมาชิกเพียง 2 คนคือนักร้องกับมือเบส จนในที่สุดก็แตกไป วงแดมิจแพลน ก็ได้เกิดการระส่ำระสายอีกเมื่อ ดาร์เรลล์ ถูกยิงขณะแสดงคอนเสิร์ต ในปี 2004 โดยผู้ก่อเหตุได้รัวกระสุนถึง 15 นัดเข้าใส่เขาและแฟนเพลง ทำให้วงต้องยุติบทบาทเช่นเดียวกับแพนเทอราไปในที่สุด
ต่อมาในเดือนกรกฎาคม 2022 ฟิล แอนเซลโมและเร็กซ์ บราวน์กลับมารวมวงแพนเทอราอีกครั้ง โดยได้แซ็ก ไวลด์และชาร์ลี เบนานเตทำหน้าที่มือกีตาร์และมือกลอง แทนที่พี่น้องตระกูลแอบบอตต์ที่เสียชีวิตไป ตามลำดับ
แพนเทอราได้มีซิงเกิ้ลฮิตมากมายเช่น Walk, Cowboys from Hell, Cemetery Gates, I'm Broken เป็นต้น ด้วยจังหวะเพลงที่มีความหนักจากการริฟฟ์กีตาร์ของดาร์เรลล์ ที่เน้นเป็นเครื่องดนตรีหลักในโครงสร้างเพลง กลูฟว์เมทัล จัดเป็นลักษณะหนึ่งที่คล้ายกับจังหวะแทรชเมทัล แต่จะช้ากว่าในเรื่องความเร็ว ซึ่งจังหวะจัดอยู่ในระดับกลาง และจะเน้นที่ความหนักของกีตาร์และเบสเป็นหลัก
== อัลบั้ม ==
Metal Magic (1983)
Projects in the Jungle (1984)
I Am the Night (1985)
Power Metal (1988)
Cowboys from Hell (1990)
Vulgar Display of Power (1992)
Far Beyond Driven (1994)
The Great Southern Trendkill (1996)
Reinventing the Steel (2000)
== อ้างอิง ==
กลุ่มดนตรีร็อกสัญชาติอเมริกัน
กลุ่มดนตรีเฮฟวีเมทัลสัญชาติอเมริกัน
กลุ่มดนตรีที่ก่อตั้งในปี พ.ศ. 2524
วงกลุ่มสี่สัญชาติอเมริกัน
กลุ่มดนตรีจากรัฐเท็กซัส
พรรคแรงงานเกาหลี

พรรคแรงงานเกาหลี เป็นพรรคผู้ก่อตั้งและพรรคการเมืองที่ปกครองสาธารณรัฐประชาธิปไตยประชาชนเกาหลี พรรคแรงงานเป็นพรรครัฐบาลพรรคเดียวของเกาหลีเหนือ แม้มีอีกสองพรรคซึ่งประกอบเป็นแนวร่วมประชาธิปไตยเพื่อการกลับรวมปิตุภูมิ ก่อตั้งในปี พ.ศ. 2492 โดยการรวมพรรคแรงงานเกาหลีเหนือและพรรคแรงงานเกาหลีใต้ ความหมายของสัญลักษณ์นั้นแปลงมาจากสัญลักษณ์ของคอมมิวนิสต์แบบดั้งเดิม โดยมาเป็นในแบบของพรรคแรงงาน คือ ค้อน หมายถึง แรงงาน , พู่กัน หมายถึง ปัญญาชน และ  เคียว หมายถึง ชาวนา
พรรคแรงงานเกาหลีก่อตั้งในปี พ.ศ. 2492 โดยการรวมกันของพรรคแรงงานเกาหลีเหนือและพรรคแรงงานเกาหลีใต้ พรรคแรงงานเกาหลียังควบคุมกองทัพประชาชนเกาหลี ซึ่งพรรคแรงงานเกาหลีผิดกฎหมายในประเทศเกาหลีใต้ ภายใต้พระราชบัญญัติความมั่นคงแห่งชาติของเกาหลีใต้ และถูกคว่ำบาตรโดยประเทศออสเตรเลีย สหภาพยุโรป สหประชาชาติและสหรัฐ
== ผลการเลือกตั้ง ==
== หมายเหตุ ==
==อ้างอิง==
=== เชิงอรรถ ===
=== บรรณานุกรม ===
บทความและรายการบันทึก
หนังสือ
 
พรรคในระบบพรรคการเมืองเดียว
สยม รามสูต

สยม รามสูต อดีตสมาชิกสภาผู้แทนราษฎรจังหวัดเชียงใหม่ 2 สมัย ได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม เขตเลือกตั้งที่ 3 จังหวัดเชียงใหม่ โดยลงสมัครคู่กับนายอำนวย ยศสุข
ต่อมาได้ย้ายไปร่วมงานกับพรรครวมไทย พร้อมกับเจริญ เชาว์ประยูร สมพงษ์ อมรวิวัฒน์ และมานะ แพรสกุล และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในปี พ.ศ. 2535 ได้เข้าร่วมงานกับพรรคสามัคคีธรรม ซึ่งนำโดย ณรงค์ วงศ์วรรณ และต่อมาเขาได้รับแต่งตั้งให้ดำรงตำแหน่งกรรมการบริหารพรรคเทิดไท ในปีเดียวกันซึ่งเป็นพรรคการเมืองที่เปลี่ยนชื่อมาจากพรรคสามัคคีธรรม
สยม รามสูต ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ในรัฐบาลพลเอก สุจินดา คราประยูร ในเดือนเมษายน พ.ศ. 2535
สยม รามสูต สมรสกับนางทองมาก ระวิวรรณ อดีต ส.ส.หนองคาย (บุตรสาวนายชื่น ระวิวรรณ อดีต ส.ส.หนองคาย 6 สมัย) มีบุตรคนหนึ่งคือ ทรงยศ รามสูต อดีต ส.ส.หนองคาย (สมรสกับนางสิรินทร รามสูต อดีตสมาชิกสภาผู้แทนราษฎรจังหวัดน่าน สังกัดพรรคเพื่อไทย)
รามสูต เป็นสกุลพระราชทาน รัชกาลที่ 6 ลำดับที่ 0693 พระราชทานให้แก่ขุนวรพัศดุ์บรรหาร (เลี่ยน) กรมศุลการกร กระทรวงพระคลังมหาสมบัติ บิดา ปู่และทวด เป็นพระยารามรณรงค์สงครามฯ บิดาคือพระยารามฯ (อ้น) ปู่คือพระยารามฯ (เกิด) ทวดคือพระยารามฯ (นาค) เขียนเป็นอักษรโรมันว่า "Ra^masuta"
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ศรีรัตน์ นุชนิยม. พระแสงราชศัตราทองคำ-หนึ่งในสยาม. กรุงเทพฯ : สุขุมวิทการพิมพ์. 2551. ISBN 978-974-05-7145-2
นามสกุลพระราชทาน จากเว็บไซต์ พระราชวังพญาไท
ทำเนียบผู้ว่าราชการจังหวัดกำแพงเพชร เว็บไซต์ จังหวัดกำแพงเพชร
บุคคลจากจังหวัดเชียงใหม่
นักการเมืองไทย
สมาชิกสภาผู้แทนราษฎรจังหวัดเชียงใหม่
พรรคกิจสังคม
พรรคเอกภาพ
พรรคสามัคคีธรรม
นักธุรกิจชาวไทย
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ท.ม.
ที-อาราเจแปนทัวร์ 2013: เทรเชอร์ บ็อกซ์

ที-อาราเจแปนทัวร์ 2013: เทรเชอร์ บ็อกซ์ (T-ara Japan Tour 2013: Treasure Box) เป็นเจแปนทัวร์คอนเสิร์ตครั้งที่สองของกลุ่มศิลปินหญิงจากเกาหลีใต้ ที-อารา ในการสนับสนุนของสตูดิโออัลบั้มครั้งที่สองของพวกเขาที่ญี่ปุ่น เทรเชอร์ บ็อกซ์ 2013 จะเริ่มต้นขึ้นในวันที่ 4 กันยายน 2013 ที่ ฟุกุโอกะซันพาเลซ ประเทศญี่ปุ่น และปิดท้าย วันที่ 27 กันยายน 2013 ที่ สนามกีฬาต่อสู้ญี่ปุ่น ใน กรุงโตเกียว ประเทศญี่ปุ่น
== รายการการแสดง ==
โชว์หลัก
เซ็ต 1
"TARGET"
"Apple is A" (Japanese Ver.)
"YAYAYA" (Japanese Ver.)
"Bo Peep Bo Peep" (Japanese Ver.)
เซ็ต 2
"愛の詩 (Love Poem)" (Soyeon's solo)
"シャボン玉のゆくえ (Soap Bubbles)"  (คิวรี & โบรัม)
"Dangerous Love" - (จีย็อน & อึนจ็อง & ฮโยมิน)
"風のように (Like A Wind)"  (QBS)
เซ็ต 3
"Bunny Style!"
"ウェイロニ (Why Are You Being Like This)" (Japanese Ver.)
"Sexy Love" (Japanese Ver.)
"I’m Okay"
"初めてのように (Like The First Time)" (Japanese Ver.)
"Cry Cry" (Japanese Ver.)
เซ็ต 4
"Do We Do We"  (คิวรี ร้องเดียว)
"Two As One"  (อึนจ็อง ร้องเดียว)
"Beautiful Sniper"
"あなたのせいで狂いそう (I Go Crazy Because Of You)" (Japanese Ver.)
"T.T.L (Remix Dance Ver.)" (Japanese Ver.)
"Lovey-Dovey" (Japanese Ver.)
แสดงซ้ำ
"DAY BY DAY" (Japanese Ver.)
"Roly-Poly" (Japanese Ver.)
"Bye Bye" (Japanese Ver.)
==ตารางการแสดง==
==อ้างอิง==
คอนเสิร์ตทัวร์ในปี พ.ศ. 2556
คอนเสิร์ตทัวร์
ที-อารา
ทัวร์คอนเสิร์ตของที-อารา
เดย์บายเดย์ (อีพี)

เดย์ บาย เดย์ เป็นมินิอัลบั้มลำดับที่ 4 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 3 กรกฎาคม ค.ศ. 2012 โดย คอร์คอนเทนส์มีเดีย
== เบื้องหลัง ==
เมื่อวันที่ 13 มิถุนายน 2012 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "เดย์ บาย เดย์" มิวสิควีดีโอของเพลงนี้ถูกสร้างเป็นลักษณะภาพยนตร์ 2 ตอน ตอนแรกความยาว 15 นาที และตอนที่สองความยาว 8 นาที โดยมีเค้าโครงเรื่องมาจากภาพยนตร์ฮอลลีวู้ดเรื่อง แมดแม็กซ์ ที่ว่าด้วยโลกในยุคดิสโทเปีย
==รายชื่อเพลง==
== ชาร์ต ==
=== ยอดจำหน่ายและการรับรอง ===
== ประวัติการจำหน่าย ==
== อ้างอิง ==
อัลบั้มเพลงของที-อารา
อัลบั้มเพลงในปี พ.ศ. 2555
อัลบั้มเพลงภาษาเกาหลี
อัลบั้มเพลงแนวป็อป
อีพีของค่ายกาเกาเอ็ม
ทรงยศ รามสูต

นายทรงยศ รามสูต (เกิด 20 ธันวาคม พ.ศ. 2503) สมาชิกสภาผู้แทนราษฎรจังหวัดน่าน เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรก เป็น สมาชิกสภาผู้แทนราษฎรจังหวัดหนองคาย เขต 1 ในปี พ.ศ. 2529 ในสังกัดพรรคชาติไทย ปัจจุบันสังกัดพรรคเพื่อไทย
== ประวัติ ==
ทรงยศ รามสูต เกิดเมื่อวันที่ 20 ธันวาคม พ.ศ. 2503 เป็นบุตรของนายสยม รามสูต อดีต ส.ส.เชียงใหม่ กับนางทองมาก ระวิวรรณ อดีต ส.ส.หนองคาย สมรสกับนางสิรินทร รามสูต (สกุลเดิม โลหะโชติ) บุตรของนายสมชาย โลหะโชติ อดีต ส.ส.น่าน มีบุตร 2 คน
ทรงยศ รามสูต สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน และปริญญาตรีจากคณะนิติศาสตร์ มหาวิทยาลัยรามคำแหง
== งานการเมือง ==
ทรงยศ รามสูต เข้าสู่งานการเมืองตามมารดา และบิดา ซึ่งเป็นสมาชิกสภาผู้แทนราษฎรทั้งคู่ โดยเขาได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคชาติไทย และได้รับเลือกตั้งอีกสมัยในปี พ.ศ. 2531 ต่อมาในการเลือกตั้ง เดือนมีนาคม พ.ศ. 2535 ได้รับเลือกตั้งอีกสมัยในสังกัดพรรคสามัคคีธรรม และต่อมาเขาได้รับแต่งตั้งให้ดำรงตำแหน่งกรรมการบริหารพรรคเทิดไท ในปีเดียวกันซึ่งเป็นพรรคการเมืองที่เปลี่ยนชื่อมาจากพรรคสามัคคีธรรม
ทรงยศ รามสูต ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย ในรัฐบาลพลเอก สุจินดา คราประยูร ในเดือนเมษายน พ.ศ. 2535 ก่อนหน้านั้นไม่นานบิดาของเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ในรัฐบาลดังกล่าวด้วย
=== สมาชิกสภาผู้แทนราษฎร ===
ทรงยศ รามสูต ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดหนองคาย สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดหนองคาย สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดหนองคาย สังกัดพรรคสามัคคีธรรม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดน่าน สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ศรีรัตน์ นุชนิยม. พระแสงราชศัตราทองคำ-หนึ่งในสยาม. กรุงเทพฯ : สุขุมวิทการพิมพ์. 2551. ISBN 978-974-05-7145-2
นามสกุลพระราชทาน จากเว็บไซต์ พระราชวังพญาไท
ทำเนียบผู้ว่าราชการจังหวัดกำแพงเพชร เว็บไซต์ จังหวัดกำแพงเพชร
บุคคลจากจังหวัดหนองคาย‎
นักการเมืองไทย
คู่สมรสของนักการเมืองไทย
พรรคชาติไทย
พรรคสามัคคีธรรม
พรรคเพื่อไทย
สมาชิกสภาผู้แทนราษฎรจังหวัดหนองคาย
สมาชิกสภาผู้แทนราษฎรจังหวัดน่าน
บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
บุคคลจากคณะนิติศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ต.ม.
ความสัมพันธ์คิวบา–สหรัฐ

คิวบาและสหรัฐอเมริกามีความสนใจอีกฝ่ายตั้งแต่ก่อนขบวนการเอกราชของทั้งสองเสียอีก สหรัฐอเมริกามีการเสนอแผนซื้อคิวบาจากจักรวรรดิสเปนหลายครั้ง เมื่ออิทธิพลของสเปนเสื่อมในแคริบเบียน สหรัฐอเมริกาค่อย ๆ ได้ฐานะภาวะครอบงำทางเศรษฐกิจและการเมืองเหนือคิวบา โดยมีการถือหุ้นลงทุนต่างประเทศส่วนใหญ่และการนำเข้าและส่งออกส่วนใหญ่ในกำมือ ตลอดจนมีอิทธิพลแข็งแรงต่อกิจการการเมืองของคิวบา
หลังการปฏิวัติคิวบาปี 2502 ความสัมพันธ์เสื่อมลงมากและมีลักษณะความตึงเครียดและการเผชิญหน้านับแต่นั้น สหรัฐอเมริกาไม่มีความสัมพันธ์ทางทูตอย่างเป็นทางการกับคิวบา และคงการห้ามสินค้าซึ่งทำให้บริษัทสหรัฐอเมริกาไม่สามารถทำธุรกิจกับคิวบาโดยชอบด้วยกฎหมาย การเป็นผู้แทนทางทูตของสหรัฐอเมริกาในคิวบาจัดการโดยส่วนผลประโยชน์สหรัฐอเมริกาในกรุงฮาวานา เช่นเดียวกับมีส่วนผลประโยชน์คิวบาในกรุงวอชิงตัน ดี.ซี. ซึ่งต่างเป็นส่วนหนึ่งอย่างเป็นทางการของสถานทูตสวิสเซอร์แลนด์ของสองประเทศ สหรัฐอเมริกากำหนดการห้ามสินค้าเพราะการโอนทรัพย์สินของบริษัทสหรัฐเป็นของรัฐระหว่างการปฏิวัติ และแถลงว่า จะยังคงไว้นานตราบที่รัฐบาลคิวบายังปฏิเสธมุ่งหน้าทำให้เป็นประชาธิปไตยและเคารพสิทธิมนุษยชนมากขึ้น ด้วยหวังเห็นการทำให้เป็นประชาธิปไตยและการนำทุนนิยมกลับมาใช้ประเภทซึ่งเกิดในยุโรปตะวันออกหลังการปฏิวัติ ค.ศ. 1989 ขณะเดียวกัน หลายองค์การ รวมทั้งสมัชชาใหญ่แห่งสหประชาชาติเกือบเป็นเอกฉันท์ เรียกร้องให้ "ยุติการห้ามสินค้าเศรษฐกิจ พาณิชย์และการเงินนานหลายทศวรรษต่อคิวบาของสหรัฐ"
วันที่ 17 ธันวาคม 2557 ประธานาธิบดีสหรัฐ บารัค โอบามา และประธานาธิบดีคิวบา ราอุล กัสโตร ประกาศการเริ่มกระบวนการปรับให้ความสัมพันธ์ระหว่างคิวบาและสหรัฐอเมริกาเป็นปกติ โดยมีการเจรจาลับในประเทศแคนาดาและนครรัฐวาติกัน เป็นเวลาหลายเดือนก่อนหน้า และด้วยความช่วยเหลือของสมเด็จพระสันตะปาปาฟรานซิส ความตกลงจะมีการยกเลิกการจำกัดการท่องเที่ยวของสหรัฐบางอย่าง การจำกัดเงินที่ส่งไปให้ลดลง และการตั้งสถานทูตสหรัฐในกรุงฮาวานา (ซึ่งถูกปิดตั้งแต่คิวบาไปฝักใฝ่สหภาพโซเวียตในปี 2504)
== ดูเพิ่ม ==
การผ่อนคลายความตึงเครียดสหรัฐอเมริกา–คิวบา
== อ้างอิง ==
ความสัมพันธ์ทวิภาคีของสหรัฐ
ความสัมพันธ์ทวิภาคีของประเทศคิวบา
ความสัมพันธ์คิวบา–สหรัฐ
ประวัติศาสตร์คิวบา
ความสัมพันธ์ระหว่างประเทศ
อักษรจีนพระนางบูเช็กเทียน

อักษรจีนพระนางบูเช็กเทียน (Chinese characters of Empress Wu หรือ the Zetian characters; ) เป็นอักษรจีนที่พระนางบูเช็กเทียน ซึ่งเป็นจักรพรรดินีพระองค์แรกและพระองค์เดียวในประวัติศาสตร์จีน ทรงมีพระราชดำริให้สร้างและปรับปรุงใหม่เพื่อแสดงถึงพระราชอำนาจของพระนาง โดยตัวอักษรเหล่านั้นพระนางมิได้เป็นผู้ประดิษฐ์ออกแบบด้วยพระองค์เอง หากแต่มีข้าราชบริพารคนหนึ่งชื่อ จงฉินเค่อ (宗秦客; ) ซึ่งเป็นบุตรของญาติลูกพี่ลูกน้องของพระนางเป็นผู้ประดิษฐ์ขึ้นในเดือนธันวาคม ค.ศ. 689 จำนวนของตัวอักษรทั้งหมดไม่แน่ชัด ข้อมูลแต่ละแหล่งระบุจำนวนต่างกันเช่น 12, 17, 19, หรือ 30 ตัวอักษรเป็นต้น ตัวอักษรใหม่เหล่านี้ถูกบังคับใช้ในรัชกาลพระนางบูเช็กเทียน แต่ยุติลงเมื่อพระนางสวรรคตใน ค.ศ. 705
ตัวอักษรพระนางบูเช็กเทียนนั้น บางส่วนที่ยังใช้อยู่บ้างนั้นอนุรักษ์ใช้เฉพาะเขียนประวัติศาสตร์สมัยพระนางเท่านั้น และตัวอักษรบางตัวที่มีใช้ในยุคปัจจุบันบ้างในความหมายที่ต่างไป เช่นใช้ในภาษาคอมพิวเตอร์ยุคใหม่ หรือในภาษาเฉพาะเท่านั้น
ลักษณะของตัวอักษรแต่ละตัวเองก็มีรูปแบบที่อาจแตกต่างไปตามการใช้งานหรือในเอกสารชนิดต่าง ๆ กัน เช่นคำว่า จ้าว (จีน: 照; พินอิน: zhào) ซึ่งเป็นพระนามของพระนางบูเช็กเทียนนั้น ถูกแทนด้วยตัวอักษรใหม่ คือ  瞾 แต่ในบางครั้งก็ถูกเขียนอย่างผิด ๆ ว่า 曌 ทั้งนี้เมื่อศึกษาในพจนานุกรมคังซี (Kangxi Dictionary) จึงพบคำอธิยว่าคำที่ถูกต้องควรเป็นคำที่เขียนด้วยอักษรที่ประกอบด้วย 目 ("ตา") 2 ตัวอักษรมากกว่าอักษรคำว่า 明 ("ส่องสว่าง โชติช่วง") เป็นต้น
==ประวัติศาสตร์==
ตัวอักษรจีนในสมัยพระนางบูเช็กเทียนมิได้มากจากการคิดประดิษฐ์อักษรใหม่จากเริ่มต้นทั้งหมด แต่มาจากการสร้างโดยประกอบหรือยืมตัวอักษรเดิมต่าง ๆ มารวมเข้าด้วยกัน ดังตัวอย่าง
เมื่อราชวงศ์โจวล่มสลายลงพร้อมการสิ้นพระชมน์ของพระนางบูเช็กเทียน จึงนำตัวอักษรแบบดั้งเดิมกลับมาใช้ใหม่อีกครั้ง และในที่สุดผู้คนก็ลืมวิธีการเขียนแบบใหม่นั้นไป คงเหลือตัวอักษรบางตัวที่ถูกนำมาใช้ในประเทศอื่นบ้าง
เกร็ดเกี่ยวกับรัชกาลจักรพรรดินีบูเช็กเทียนสามารถหาอ่านได้ในหนังสือ "คัมภีร์ถัง" (the Book of the Tang)
==ตัวอย่าง==
==ดูเพิ่ม==
A Book from the Sky
Claudian letters
==แหล่งข้อมูลอื่น==
More detailed information on these characters 
History of the Chinese script
ประวัติศาสตร์อักษรจีน
ตำแหน่งมเหสีแห่งราชวงศ์ถังของจีน

ตำแหน่งมเหสีแห่งราชวงศ์ถังของจีน (Imperial consorts of Tang China) ถูกจัดแบ่งออกเป็น 8 - 9 ขั้น (ไม่นับตำแหน่งสมเด็จพระจักรพรรดินี ซึ่งเป็นตำแหน่งของพระอัครมเหสี) ซึ่งจะถูกเรียกว่า "นางใน หรือเน่ยกวน" (อังกฤษ: inner officials; จีน: 內官; พินอิน: Nèi guān) ซึ่งเทียบได้กับคำว่า "ข้าราชการในราชสำนัก หรือเจ้าหน้าที่พระราชวัง หรือกงกวน" (อังกฤษ: palace officials; จีน: 宮官; พินอิน: Gōng guān) ในระบบข้าราชการ
ในปี ค.ศ. 662 มีการเปลี่ยนแปลงตำแหน่งใหม่เพื่อให้มีความเหมาะสมและปรับปรุงคุณภาพให้ดีขึ้น และในปี ค.ศ. 670 ได้ถูกเปลี่ยนกลับมาดังเดิมอีกครั้งโดยไม่มีเหตุผลระบุไว้อย่างเป็นทางการใด ๆ อย่างไรก็ตามนักวิชาการนักประวัติศาสตร์หลายคนคาดว่าเกิดจากการที่พระนางบูเช็กเทียนได้แนะนำสมเด็จพระจักรพรรดิไท่จง พระสวามี ให้ปรับเปลี่ยนในครั้งนี้
สำหรับตำแหน่งมเหสีในราชวงศ์ยุคหลัง ดูเพิ่มที่ Ranks of Imperial Consorts in China.
== อ้างอิง ==
The table is after Wu Jo-shui's "Empress Wu and Proto-Feminist Sentiments in T’ang China," in Imperial Rulership and Cultural Change in Traditional China. Seattle: University of Washington press, pp. 77-116.
*
บาทบริจาริกาในราชสำนักถัง
ปลาไบรคอน

ปลาไบรคอน หรือ ปลาเทราต์อเมริกาใต้ (South American trout) เป็นสกุลของปลาน้ำจืดที่อยู่ในวงศ์ปลาคาราซิน (Characidae) จัดอยู่ในสกุล Brycon 
มีขนาดยาวเต็มที่ 12–80 เซนติเมตร (4.7–31.5 นิ้ว) มีรูปร่างคล้ายกับปลาเทราต์ ซึ่งเป็นปลาต่างวงศ์และอันดับกัน และมิได้มีอะไรเกี่ยวข้องกัน แต่นับเป็นปลาจำพวกหนึ่งที่มีขนาดใหญ่ที่สุดของวงศ์ปลาคาราซิน เป็นปลาที่อาศัยอยู่รวมกันเป็นฝูง พบกระจายพันธุ์ตามแม่น้ำสายใหญ่ ๆ ในทวีปอเมริกาใต้ เช่น แม่น้ำแอมะซอน เป็นปลากินพืชเป็นอาหาร สามารถกินเมล็ดพืชที่หล่นลงน้ำในช่วงที่น้ำหลากหรือน้ำท่วมป่าได้ด้วย โดยสามารถกระโดดขึ้นงับจากผิวน้ำได้สูงถึง 4 เท่าของความยาวลำตัว
==การจำแนก==
Brycon alburnus (Günther, 1860)
Brycon amazonicus (Spix & Agassiz, 1829)
Brycon argenteus Meek & Hildebrand, 1913
Brycon atrocaudatus (Kner, 1863)
Brycon behreae Hildebrand, 1938
Brycon bicolor Pellegrin, 1909
Brycon cephalus (Günther, 1869) (ปลาไบรคอนหางแดง)
Brycon chagrensis (Kner, 1863)
Brycon coquenani Steindachner, 1915
Brycon costaricensis Angulo & Gracian-Negrete, 2013
Brycon coxeyi Fowler, 1943
Brycon dentex Günther, 1860
Brycon devillei (Castelnau, 1855)
Brycon falcatus Müller & Troschel, 1844
Brycon ferox Steindachner, 1877
Brycon fowleri Dahl, 1955
Brycon gouldingi Lima, 2004
Brycon guatemalensis Regan, 1908
Brycon henni Eigenmann, 1913
Brycon hilarii (Valenciennes, 1850)
Brycon insignis Steindachner, 1877
Brycon labiatus Steindachner, 1879
Brycon medemi Dahl, 1960
Brycon meeki Eigenmann & Hildebrand, 1918
Brycon melanopterus (Cope, 1872)
Brycon moorei Steindachner, 1878
Brycon nattereri Günther, 1864
Brycon obscurus Hildebrand, 1938
Brycon oligolepis Regan, 1913
Brycon opalinus (Cuvier, 1819)
Brycon orbignyanus (Valenciennes, 1850)
Brycon orthotaenia Günther, 1864
Brycon pesu Müller & Troschel, 1845
Brycon petrosus Meek & Hildebrand, 1913
Brycon polylepis Moscó Morales, 1988
Brycon posadae Fowler, 1945
Brycon rubricauda Steindachner, 1879
Brycon sinuensis Dahl, 1955
Brycon stolzmanni Steindachner, 1879
Brycon striatulus (Kner, 1863)
Brycon unicolor Moscó Morales, 1988
Brycon vermelha Lima & Castro, 2000
Brycon whitei Myers & Weitzman, 1960
==อ้างอิง==
==แหล่งข้อมูลอื่น==
วงศ์ปลาคาราซิน